Správa zo zahraničnej/domácej1] pracovnej cesty

	Príloha k cestovnému príkazu číslo	     	
1.	Účastník pracovnej cesty	
Meno, priezvisko, tituly	RNDr. Lýdia Šuchová	
Útvar	riaditeľka	
Prac. zaradenie	riaditeľka 	
Znalosť jazykov2]	AJ, FJ, RJ	
2.	Pracovná cesta 	
Vykonaná v dňoch	13.1.2011 - 16.11.2011	
Štát	Estónsko 	
Mesto	Tartu	
Názov organizácie vrátane adresy	EUROHORCs	
Účel pracovnej cesty	Workshop na najvyššej úrovni zameraný na implementáciu ERA (European Research Area) - zástupovanie APVV a MŠVVaŠ SR na podujatí	
Spôsob financovania (cestovné, pobytové náklady, iné výdavky)	cestovné, ubytovanie, diety	
3.	Rámcový program pracovnej cesty	
Dátum
	Hodina
	Navštívené organizácie	Mená a funkcie kontaktovaných partnerov	Kontaktné adresy	
14.1.2011	celý deň
	účasť na workshope	viď príloha - zoznam účastníkov	     	
15.1.2011	9,00 - 12,00	účasť na workshope	viď príloha - zoznam účastníkov	     	
15.1.2011	popoludní	bilaterálne stretnutia	viď príloha - zoznam účastníkov - konkrétne mená sú uvedené pri popise  jednotlivých agentúr	     	
4.	Stručný priebeh rokovaní/študijného pobytu1]	
Opis priebehu rokovaní podľa rámcového programu, v prípade študijného pobytu (školenia) jeho charakteristika, výsledky študovanej problematiky, získané poznatky a uplatnenie poznatkov z predchádzajúcich ciest.
Workshop organizovaný na najvyššej úrovni sieťou EUROHORCs (európska asociácia hláv národných organizácií financujúcich vedu) zameraný na implementáciu ERA s názvom Spojené sily na národnej a európskej úrovni bol zameraný na spojenie vrcholných predstaviteľov národných ministerstiev financujúcich vedu (na úrovni ministrov) a predstaviteľov grantových organizácií financujúcich vedecké projekty pri jednom stole. Bol ďalším v poradí z rovnako zameraných stretnutí. Zúčastnili sa na ňom aj predstavitelia Euróspkej nadácie pre vedu (ESF). 
Cieľmi medzinárodného workshopu bolo:
- prezentovať a rozdiskutovať existujúce aktivity národných organizácií financujúcich vedu a ich napojenie na celoeurópske iniciatívy,
- identifikovať a dohodnúť sa na konkrétnych iniciatívach, ktoré by mohli ministerstvá implementovať s cieľom uľahčenia cezhraničnej vedeckej spolupráce,
- identifikovať lepšie spôsoby spolupráce so špeciálnym dôrazom na okruhy spoločného záujmu (napr. napojenie európskeho výskumu na svetový),
- rozdiskutovať so zástupcami Európskej komisie iniciatívy Komisie so zameraním na posilnenie výskumu a inovácií.
Na workshope boli rozdiskutované nasledovné témy:
1. Priebežné zhodnotenie FP7
Hodnotenie pokrylo celý FP7. Vychádzalo z množstva štatistických údajov získaných zo stretnutí s predstaviteľmi EK, riešiteľmi, agentúrami, internetovými údajmi a samoevaluácie Európskej komisie. Hodnotenie realizovalo 10 externých expertov v období od marca do októbra 2010. 
Hodnotenie sa zameralo na nasledovné okruhy: 
- sú ciele FP7 dosiahnuté?
- ako zlepšiť impakt FP7 na ERA
- aká je úloha FP7 pri formovaní EU na  globálnej mape
- aká je efektívnosť nových nástrojov?
- aká je efektivita zjednodušení?
Závery hodnotenia:
- FP7 predstavuje podstatný vklad do ERA
- má impresívny dosah - 14 000 zapojených vedcov
- dosahuje excelentnosť vo vede
- podstatný vklad do mobility vedcov
- pozitívny dopad na infraštruktúru
- výzvy sú spracované efektívne
- pozitívny dopad na národný výskum
Je potrebné zlepšiť:
- administratívne bariéry a prekážky
- rovnováha medzi Riskom a Dôverou musí vyť prehodnotená
- zvýšenie zapojenia žien
- nejasný trend zapojenia priemyslu
Nové obavy a dilemy:
- efektívna koordinácia výskumu medzu EU a národnými úrovňami
- nízka úspešnosť v mnohých oblastiach FP7
- úspešnosť EU - 12 je podstatne nižšia ako EU - 15
- zvýšenú pozornosť si vyžaduje dosahovanie reálneho impaktu
Smer možných reforiem:
- zameranie na Veľké výzvy (napr. klimatické zmeny)
- rovnováha medzi výskumom a inováciami
- integrácia výskumu do politík na EU a národnej úrovni si vyžaduje nové myslenie
- medzinárodná dimenzia FP7
ODPORÚČANIA:
1. prekonanie fragmentácie výskumu, koncentrácia na veľké výzvy
2. vybudovanie výbornej infraštruktúry
3. udržať hranicu finacovania FP7 aj do budúcnosti
4. dobre formulovaná stratégia inovácií
5. potreba zjednodušení pre FP8 - zrevidovať finančné pravidlá
6. rovnováha medzi prístupom zdola - nahor a zhora - nadol (rôzne finančné schémy)
7. moratórium na nové inštrumenty, kým sa existujúce rozvinú a zhodnotia
8. podporiť zapojenie žien
9. podporiť zapojenie krajín s nízkou účasťou
10. otvoriť FP7 pre medzinárodnú spoluprácu
Ciele pre FP8:
- lepšie linky medzi výskumom a inováciami
– väčší dôraz na veľké výzvy
Základná otázka: 
- rovnováha medzi spoluprácou a súťažou vo vede 
- podpora veľkých projektov (integrovaných) vyvoláva pokles zapojenia EU - 12

Z príspevku maďarského ministra Z. Csefalvaya vyplynulo, že Maďarsko pripravuje v rámci svojho predsedníctva vo februári 2011 Stretnutie na najvyššej úrovni k FP7 v Budapešti, v polovici apríla bude neformálna rada v Budapešti zameraná na využitie FP7 z pohľadu praxe. Zároveň sa spustí web diskusia o FP8. 

Diete Imbogen zdôraznil, že pred 2 rokmi sa v Lisabone začala tradícia neformálnych stretnutí na najvyššej úrovni zameraných na efektívnosť ERA. Začali sa diskusia o efektívnosti existencie dvoch organizácií EUROHORCs a ESF. Deklarovala sa potreba posilnenia spoločného hlasu agentúr a preto je potreba spojenia oboch organizácií do jednej novej organizácie. ESF má dlhú tradíciu a dobré napojenie na vedeckú komunitu.  

Waldemar Kutt z kabinetu komisárky podčiarkol, že zvýšenie výdavkov na vedu generuje nové pracovné miesta. Z pohľadu EK je potrebné posilnenie spolupráce aj mimo EU (napr. s Čínou). Na úrovni EU je potrebné posilnenie súťaže v excelentnosti výskumu. Je dôležité vysvetľovať spoločnosti dôležitosť výskumu. Potrebné je lepšie rozdelenie úloh medzi EU a národnou úrovňou. Potrebné je definovať a posilniť rovnováhu medzi súťažou v excelentnosti a spoluprácou vo výskume. EK prijala zjednodušenia v FP7. EU nevyužíva tak efektívne investície do inovácií ako USA. 

Portugalský minister Gago zdôraznil, že sa stále diskutuje o nutnosti EU politík pre vzdelanie a výskum. Je dôležité, aby krajiny spojili sily v oblasti výskumu. Z jeho pohľadu je dôležitá otáza atraktívnosti EU výskumu pre ostatný svet. Podčiarkol, že v rámci FP dobre fungujú mobility, avšak zostáva otázkou, prečo do EU nikto zvonku nechce prísť. V rámci EU nie je veda základnou otázkou univerzít ako v USA. Z jeho pohľadu sú základnými otázkami prilákanie mladých ľudí k vede, spojiť rôzne sily v spoločnosti k podpore výskumu a vklad vedeckých organizácií k mierovému procesu.

Bilaterálne rokovania boli zamerané na získanie informácií o základných princípoch, na ktorých fungujú národné grantové agentúry v jednotlivých krajinách. 
Stručná charakteristika modelov podpory vedy v jednotlivých krajinách:
NEMECKO (Dr. Priya Bondre - Beil):
Agentúra je pod ministerstvom školstva odkiaľ aj dostáva finančné prostriedky. 
Predseda agentúry (vedec) aj generálna riaditeľka sú zamestnancami agentúry na plný úväzok. Riaditeľka zodpovedá za právne veci, financie. Agentúra má dostatok finančných prostriedkov. 
Agentúra je obrovská organizácia so 700 zamestnancami. Agentúra má celoštátny charakter, centrum je v Kolíne a má niekoľko pobočiek. Percento úspešnosti projektov je cca 30 - 35%. Využívajú 2-3 hodnotiteľov na jeden projekt, pri veľkých projektov aj viac.
HOLANDSKO (Jos Engelen):
Agentúra je veľkosťou porovnateľná s APVV. Aktivitami je nezávislá. Rozpočet je v kapitole ministerstva školstva a výskumu. Prezident predsedníctva je aj riaditeľ. Percento úspešnosti projektov je 15 - 20%. Majú nedostatok finančných prostriedkov. Na čele je predsedníctvo a rady (zložené z vedcov), ktoré o všetkom rozhodujú.
MAĎARSKO (Laszlo Kollar):
V Maďarsku sú 2 agentúry. Jedna podporuje základný výskum a druhá aplikovaný výskum (rozpočtom je pod ministerstvom hospodárstva - odporuje aj RP7). Agentúra na odporu základného výskumu je obsahom aktivít nezávislá, riadi ju predsedníctvo (zložená z vedcov) a rady. Je tam kancelária s riaditeľom a asi 40 zamestnancov. Rozpočet agentúry je v rovnakej rozpočtovej položke ako rozpočet akadémie vied. Zmeny v rozpočte schvaľuje akadémia vied. Tento fakt vnímajú pozitívne. Ak by boli samostatní, bolo by riziko, že sa pri tvorbe rozpočtu na nich nebude prihliadať. Podporujú rôzne typy projektov, ale nie mobility, 7RP. Podpora súkromného sektora je minimálna. Podpora univerzít a akadémie vied je asi 1:1. Hodnotenie projektov je cez 3 posudky, ktoré sú anonymné a len slovné (napr. výnimočnosť v medzinárodnom meradle..). Agentúra bola založená pred 235 rokmi na princípoch NSF, ale pred 3 rokmi nastali určité zmeny. Hodnotenie je on-line, ale potom sa stretávajú reportéri v paneli. Predsedníctvo má 18 členov z toho 5 je nominovaných z ministerstva vedy. 
TURECKO (Dr. Nilay Basaran)
Agentúra TUBITAK implementuje podobný systém podpory bottom-up aj top-down výziev ako APVV. Je to obrovská agentúra, kde pracuje 400 ľudí. TUBITAK je súčasťou väčšej inštitúcie, kde pracujú priamo vedci (spolu je 2300 pracovníkov). Agentúra je úplne nezávislá, podlieha kontrole prezidenta, ktorý to delegoval na ministra školstva. Má samostatný rozpočet, podporuje rôzne projektové schémy aj FP7. Majú dostatok finančných prostriedkov. Úspešnosť projektov je 30%. Úspešnosť v FP7 je 15%. 
LITVA (DR. Nerija Putinaite - štátna tajomníčka)
Štátna tajomníčka prisľúbila zaslanie zákona o fungovaní agentúry. Majú agentúru na podporu základného výskumu. Na čele je predsedníctvo a 3 rady (spoločenské vedy, prírodné vedy a technické vedy). Členovia rád sú menovaní parlamentom. Agentúra má dosť peňazí, ktoré dostáva cez ministerstvo školstva. Zákon je dosť komplikovaný a je zložitý výber členov rád (aby sa predišlo lobizmu). Majú asi 25% úspešnosť projektov. Agentúra stojí pod vládou a parlamentom. Rozpočet dostáva cez ministerstvo školstva. V súčasnosti sa tvorí technologická agentúra.
ESTÓNSKO (Toivo Raim)
V Estónsku sú 3 agentúry. Jedna pre projekty podľa vedeckých kategórií (väčšie projekty - platy, infraštruktúra), druhá pre štrukturálne fondy a FP7, tretia pre individuálne projekty (malé projekty s 10x menším rozpočtom, malé kolektívy, malé sumy - konferencie...). Agentúry sú pod ministerstvom školstva, ale sa idú zlúčiť. 
LOTYŠSKO (Andrejs Silinš)
Malá agentúra len s 5 zamestnancami. Na čele je predsedníctvo aj rady. Predseda riadi zároveň aj zamestnancov. V predsedníctve sú akademici a zástupcovia 7 ministerstiev. Majú asi 150 projektov ročne. Agentúra je pod ministerstvom školstva odkiaľ má aj pridelený rozpočet.
BELGICKO (Caroline Marcel)
Existujú 2 agentúry (framcúzska a flámska) a každá z nich je pod svojim ministerstvom školstva odkiaľ aj dostáva finančné prostriedky. Aktivitami sú nezávislé. Predsedníctvo je zložené z 12 predstaviteľov univerzít. Prezident predsedníctva je zároveň aj v exekutíve. Úspešnosť projektov je 30%. 
DÁNSKO (Peder Andersen)
Majú 2 hlavné a 2 malé agentúry. Dve hlavné agentúry sa delia na podporu základného výskumu z dola hore a na podporu strategického výskumu (aplikovaného), ktorý je stanovený prioritami vlády. V agentúre pre základný výskum má predsedníctvo a 6 rád. V predsedníctve sú vedci (v prípade startegického výskumu sú v predsedníctve aj zástupcovia súkromnej sféry). Agentúru tvorí aj kancelária s riaditeľom. Obe agentúry majú financie z ministerstva výskumu. Agentúry sú financované výhradne zo štátu. Agentúry dostávajú približne rovnaký ročný rozpočet (pred tým dostávala viac agentúra pre základný výskum). Zastávajú názor, že by bolo lepšie mať oba typy výskumov pokope v jednej agentúre. Majú aj schémy pre mladých vedcov. Rozpočty na strategické projekty sú podstatne väčšie. Agentúry preferujú panelové hodnotenie.
SLOVINSKO (Franci Demšar)
Existuje agentúra na podporu výskumu a agentúra na podporu technológií. Obe sú pod ministerstvom školstva, odkiaľ aj dostávajú rozpočet. Legislatívne sú agentúry ukotvené v zákone o vede a zákone o agentúrach. Agetúry sú budované na fínskom modeli. Predsedníctvo má 7 členov z čoho sú 4 menovaní ministerstvom. Hodnotenie projektov je dvojstupňové (pre - proposal a full - proposal). Skoro všetci hodnotitelia sú zahraniční. Honorár za 1 projekt je cca 120 Euro. Najskôr hodnotia on-line, potom prezenčne na paneli honotiteľov (1 hodnotiteľ má cca 5 projektov). Agentúra môže dostať financie aj z iných ministerstiev. Pracuje v nej 50 zamestnancov. Riaditeľ agentúry je zároveň aj predseda predsedníctva. 	
5.	Odporúčané závery a návrh úloh2]	
Návrh opatrení, príp. úloh na využívanie poznatkov s termínmi a uvedením pracovníka zodpovedného za ich realizáciu.
Je potrebné aktívne sa zapájať do činnosti siete EUROHORCs, ktorá reprezentuje európske agentúry podporujúce vedu. Rovnako je potrebné aktívne participovať pri kreovaní vznikajúcej organizácie, ktorá sa vytvorí zo súčasne samostatných organizácií ESF a EUROHORCs.
Na podujatí boli nadviazané aktívne pracovné kontakty so zástupcami mnohých EU grantových agentúr. Poznatky z činnosti týchto agentúr sú veľmi dôležité v procese modifikácie APVV. Z toho dôvodu je potrebné v nadviazanej spolupráci pokračovať a viaceré z agentúr navštíviť osobne, aby bolo možné podrobne sa oboznámiť s princípmi činnosti agentúr, hodnotiacim procesom projektových návrhov, vzťahmi medzi agentúrami a ministerstvami. Na osobnú návštevu je potrebné vybrať agentúry, ktoré sú pre Slovensko (APVV) porovnateľné svojim rozsahom aktivít, veľkosťou vedeckej komunity. Pozvanie na pracovnú návštevu sme dostali z Dánska, Holandska, Maďarska, Belgicka.
Zároveň je potrebné pozvať predstaviteľov vybraných agentúr na zasadnutie predsedníctva APVV, aby sa mohli členovia predsedníctva priamo oboznámiť so systémom fungovania podpory vedy v zahraničí.	

6.	Prehľad prinesenej dokumentácie a miesto jej uloženia	
Dokumentácia	Miesto uloženia	
Materiály týkajúce sa podpory výskumu v Estónsku	zasadačka APVV na 3. posch.	
Materiály o univerzite v Tartu	zasadačka APVV na 3. posch.	
Pozícia Turecka na budúce programové obdobie RTD (8RP)	poskytnuté SVaT na MŠVVaŠ SR.	
7.	Osobitne vyhodnotený očakávaný prínos pracovnej cesty	
Skúsenosti a poznatky o fungovaní agentúr podporujúcich vedu v krajinách EU sa javia ako mimoriadne užitočné v procese transformácie APVV.	
8.	Spôsob zverejnenia výsledkov pracovnej cesty, prenos získaných informácií2]	
Uveďte, kde a kedy boli výsledky zverejnené, príp. adresár osôb a organizácií, ktorým bola správa zaslaná.
O obsahu cesty bol informovaný predseda APVV J. Sedlák, časť materiálov bola poskytnutá SVT na MŠVVŠ SR. Správa zo zahraničnej pracovnej cesty bude zverejnená na web stránke MŠVVaŠ SR. 	
Súhlasím so zverejnením správy na internete.

Správu vypracoval (meno a priezvisko účastníka)
RNDr. Lýdia Šuchová
Dátum 27. 1. 2011	

Podpis ...................................

Správu schválil (meno a priezvisko nadriadeného)
Ing. Eugen Jurzyca
Dátum 7. 2. 2011	

Podpis ...................................

______________________________
1]  nehodiace sa preškrtnite
2]  vyplňte len v správe zo zahraničnej pracovnej cesty